יו"ר ועד ההורים בביה"ס אופק באשדוד, גילתה תמונות פורנוגראפיות בעלות אופי פדופילי על הקירות בפייס בוק של כמה מתלמידי בית הספר היסודי, אופק באשדוד . כך חושף השבוע כתב 'ידיעות אשדוד' - יאיר הרוש.
התמונות הפורנוגרפיות הציגו ילדים, הנראים כבני פחות מ־10 , מבצעים מעשי סדום, ומצולמים במספר מצבים אינטימיים.
עוד באותו הבוקר פנתה יו"ר ועד ההורים, לילך ריבן למנהלת אופק ולצוות המורים, הציגה את התמונות הקשות ובמקביל העבירה את הנושא למרכז להורות משמעותית באשדוד. במרכז דיווחו על האירוע לעמותה לנפגעי תקיפה מינית ולמחלקת הרווחה בעירייה.
לטענת ההורים כשטלפנו למשטרה, נאמר להם: "תדפיסו ותביאו את זה".
עוד תיארה ריבן כי: "ראינו תגובה חמורה עם קללות והייתה מצורפת תמונה של שני ילדים, ברגע שמישהו חבר של הילד המסוים הזה, הוא גם מקבל את התמונות האלה".
גם בבית הספר היסודי שקד נחשפו תלמידים לחומר התועבה. יו"ר ועד ההורים, דודי ויסברט, אמר כי מדובר בחומר פורנוגרפי מקצועי: "זו לא עבודה של ילדים. לדעתי, זה מישהו מבוגר, אולי פדופיל שהפיץ את זה. לא ניתן לשלוט בזה, וכשזה מתפזר, זה נפוץ לכל עבר. וזה כמו אש בשדה קוצים".
ממשטרת אשדוד נמסר בתגובה: "התלונות מועברות לטיפול יחידת ההונאה, המוסמכת לטפל בעבירות מסוג זה".
הכתבה המלאה מתפרסמת השבוע בעיתון 'ידיעות אשדוד'.